Rasi lintang Dorado gadhah dhaérah ingkang ambanipun kirang langkung 179 drajat persegi lan ngewrat kalih lintang ingkang dipunmangertosi minangka planet - planet. RAsi lintang punika mapan wonten ing garis lintang antawisipun +20° lan -90° lan paling saé dipuntingali ing wekdal jam 9 dalu ing salebeting sasi Januari. Dorado ngewrat awan ageng Magellanic mekaten ugi kanthi wontenipun South Eliptic Pole. Lintang ingkang paling padhang wonten ing Dorado inggih punika lintang alpha Doradus, satunggaling sistem lintang kanthi sub raksasa biru lan komponen ingkang paling baku wonten ing lintang punika inggih gadhah konsentrasi inggil saking silicon. Lintang ingkang paling padhang nomer kalih inggih punika beta Doradus, ingkang kalebet bintang variabel kanthi tipe spektral wiwit saking wernanipun jene ngantos gantos dados pethak lan kanthi tingkat padhangipun wiwit super raksasa ngantos raksasa pandhang sanget. Gamma Doradus inggih punika prototipe saking jinis lintang variabel kanthi tingkat padhangipun ingkang langkung variatif ingkang dipunjalari déning wontenipun non radial osilasi gelombang garavitasi. Lintang sanesipun ingkang wonten ing Dorado inggih punika R Doradus, inggih punika raksasa variabel werna abrit ingkang dipunpitados minangkang lintang ingkang paling amba dipuntingali saking bumi. Lan ugi lintang HE 0437-5439.